
Kokios srovės žmonės stovi prie 
mūsų visuomenės vairo? 


Kaip pranešė „Vilniaus Rytojus“, Laikinojo Vil- 
niaus Lietuvių Komiteto pirmininkas pareiškęs Var- 
šuvoj Lenkijos mažumų atstovų susirinkime,!) kad 
L. V. L. Komitetas atstovaująs visas Vilniaus krašto 
lietuvių tautines sroves; jis pats, kaip ir visi lietu- 
viai, esą demokratai. Kadangi L. Viln. Liet. Komite- 
tas elgiasi visai nedemokratiškai, jau dveji metai ne- 
daro rinkimų, neduoda visuomenei jokios apyskaitos, 
kadangi iš jo yra išėję visi pažangieji ar kairieji 
nariai, tai Laik. Komiteto pirmininkas neturėjo ir 
neturi jokios teisės daryti tokių pareiškimų. Visa 
eilė įvykių ir reiškinių rodo, kad Komitetas neturi 
ne tik visos, bet ir daugumos visuomenės pasitikėji- 
mo; prieš komiteto proteguojamą laikraštį buvo vie- 
šų protestų; iš komiteto narių bei jų šalininkų nė 
vienas nebuvo išrinktas Lietuvių Mokslo Draugijos 
valdybon, o tame susirinkime dalyvavo didelė mūsų 
krašto inteligentų dauguma, o komiteto nariai ir jų 
šalininkai plačiai varė agitaciją ir savo kandidatū- 
ras statė; pažangiųjų lietuvių laikraščiai „Vilniaus 
Šviesa“, „Tiesos Žodis“ ir dabar „Vilniaus Žodis“ 
turėjo ir turi gana daug skaitytojų ir pritarėjų. 

Kokios gi vis tik srovės žmonės stovi dabar 
prie mūsų visuomenės vairo? „Tiesos Žodyje“ buvo 
rašyta (ir nieks tos žinios neneigė), kad dabartinis 
Laik. Komiteto vice-pirmininkas, kuris plačiai buvo 
žinomas, kaipo krikščionių demokratų ir ateitininkų 
veikėjas, 1927 metais Laikinojo Komiteto visumos 
posėdyje savo vienminčių vardu pasiūlė dabartinio 
Laik. Komiteto pirmininko kandidatūrą į Lenkijos 
Seimą bei Senatą. „Vilniaus Rytojus“ nesenai rašė, 
kad Vilniaus lietuvių visuomenės dalies protestas 
prieš tą laikraštį, tuo pačiu -buvo nukreiptas ir 
prieš Laik. Komitetą, nors proteste komitetas ir ne- 
suminėtas, tad aišku, kad to laikraščio redakcija 
laiko savo laikraštį Laik. Komiteto organu, tas gi 
laikraštis, kaip ir komiteto vice-pirmininko redaguo- 
jamas „Jaunimo Draugas" laikosi krikščionių demo- 

sa 1) To susirinkimo reikšmės žinoma, neneigiama, apie ją 
parašysime kitame numeryje. R ed. 


kratų ideologijos (išskyrus neprivalomo jiems demo- 
kratizmo), nors ir giria N.Lietuvos tautininkų politiką. 
Krikščionių demokratų (toliau vadinsime juos trum- 
pai, kaip priimta, krikdemais) ideologija ir taktika 
matosi daugely straipsnių; daug vietos užimtų cita- 
tomis visa tai įrodyti. Nėra ir reikalo, nes tokie 
faktai, kaip atspausdinta š. m. kovo mėnesy Laik. 
Komiteto telegrama popiežiui ir ypač mūsų skilimo 
istorija, apie kurią žemiau rašysime, visai aiškiai tai 
liudija. Visiems, net davatkoms, turėtų būti ai- 
šku, kad mūsų gyvenimo sąlygose, viešame pa- 
sauliniame gyvenime pirmoj vietoj turime statyti 
tautybę, tuo tarpu mūsų krikdemai pirmoj vietoj stato 
katalikybę; tokiu savo elgesiu jie tik įžeidžia tikybi- 
nius jausmus, nes greta tikybinių straipsnių, kaip štai 
greta Laik. Komiteto „sūniško“ prisirišimo popiežiui, 
tilpdavo straipsniai su blogiausios rūšies insinuacijo- 
mis ir šmeižimais. i 

Kodel įvyko skilimas? „Vilniaus Rytojus“ aiški- 
na, kad skilimą padarę atplūdę į Vilnių politiniai 
emigrantai. Tas aiškinimas visai neatatinka tikrybės. 
Gal politiniai emigrantai ir turėjo bent kiek įtakos 
mūsų santykiams, pastūmė kai kuriuos jaunuolius 
į kraštutinumą, bet nieko daugiau. Skilimas įvyko 
del mūsų kelių Vilniaus lietuviu kunigų siekimų su- 
premacijos (pirmenybės) švietimo ir labdarybės 
draugijose, del ateitininkų organizavimo mūsų gimna- 
zijos ir seminarijos moksleivijoj. Dabartinė „Atžalos“ 
kuopa prieš keletą metų taip ir vadinosi ateitininkų 
kuopa. Žymūs mūsų kunigai veikėjai visai nesislėp- 
davo esą krikdemų šalininkai, neslėpdavo ir savo 
norų organizuoti jaunimą tos partijos dvasioj. Vie- 
nas tik buvo jų tarpe neva tautininkas, bet jis vi- 
suomet vedė grynai asmenišką politiką ir vartojo 
ypatingus metodus; del tokios politikos ir metodų, 
rodos, pastaruoju laiku visai nustojo įtakos. Prieš 
3—4 metus Laik. Komitete daug kartų mūsų kuni- 
gams buvo patariama laikytis tolerancijos, nes nieks 
prieš tikybą nekovoja; nesiekti supremacijos švieti- 
mo, jaunimo auklėjimo ir labdarybės draugijose, nes 
tai gali privesti prie skilimo, o skilimas bus žalin- 
gas ne tik tautybei, bet ir katalikybei. Skilimas lai- 
svose tautose yra normalus reiškinys, bet mūsų gy- 

venimo sąlygose, bent jau kol mes tautiškai, kultū- 
riškai ir ekonomiškai sustiprėsime, išlaikyti vienybę 
yra būtinas reikalas. | tuos patarimus nebuvo atsi- 
žvelgta. Dar vienybės laikais švietimo, jaunimo 
„auklėjimo ir labdarybės monopoli buvo pasisavinę 
kunigai. Pažangieji inteligentai turėjo galvoti apie 
atskiros švietimo draugijos įsisteigimą, „Kultūros“ 
dr-jos įstatai buvo paruošti dar 1926 metais, jos gi 
įsikūrimas 1927 metais privedė prie pilno skilimo. 
Krikdemų ideologijos kunigai, patys būdami priklau- 
somi nuo veiksnių, kurie rūpinasi per bažnyčias nu- 
tautinti mūsų krašto lietuvius, per sau ištikimus 
asmenis, dabartinio Laik. Komiteto vedėjus, įvykdė 
savo diktatūrą beveik visame mūsų gyvenime. 


Kokių gi vaisių susilaukė tie mūsų priklausomi 
„diktatoriai“? Katalikybės, del kurios neva siekė va- 
dovavimo visose draugijose, ne tik nesustiprino, bet 
drąsiai galima sakyti, kad ją savo insinuacijomis dis- 
kreditavo. Jau net mūsų gimnazijos vyresnieji 
mokiniai pareikalavo iš „Atžalos“ kuopos įstatų 
išmesti žodžius „lavintis katalikiškoj pasaulėžiūroj“, 
sutinka tik „auklėti tautinę sąmonę ir gilinti mokslą, 
prisilaikant katalikiškos doros dėsnių“. Dar blogesni 
vaisiai tautinėje srity. Mokyklų skaičius labai suma- 
žėjo, nebeturime mokytojų seminarijos, kvalifikuotų 
mokytojų visai maža. Vilniaus lietuvių gyvenimas 
visai apmiręs, jokių didesnių susirinkimų, rimtų pa- 
skaitų; lietuvių klubas vos vegetuoja, nes nieks į jį 
nebesilanko, lietuvių gyvenime įsivyravo neapykan- 
ta, vieni su kitais nebenori ir susitikti; į lietuvių 
vakarus, jei į juos nekviečiami žmonės nemokamai 
atsilankyti, daug mažiau žmonių beateina, negu tai 
būdavo prieš 5—6 metus, nors dabar daug daugiau 
yra priaugusio jaunimo; turime juk jau arti 100 

studentų. 
Žž Sodžiuje lyg ir geriau, bet tai tik tuo tarpu. 
Vien tik kunigų vedamos draugijos visų sodiečių 
nepatenkins, .nors nieks iš vilniečių jokios priešin- 
gos toms draugijoms agitacijos nevarytų. Kaip tai 
parodė N. Lietuvos gyvenimas, sodiečių dauguma, 
nors ir laikosi katalikybės, neneigia kunigų autori- 
teto tikybos dalykuose, bet viešame, pasauliniame 
gyvenimę kunigais nepasitiki, už jų vedamas parti- 
jas nebebalsuoja, ypač gi po to, kai pamatė, kad ku- 
nigu vedamų "partijų (krikdemų, ūkininkų sąjungos 
ir darbo federacijos) šeimininkavimas buvo ne tik 
blogas, bet privedė net prie kriminalinių tų partijų 
vadų prasikaltimų, prie atskirų asmenų pilnos de- 
moralizacijos, prie tokių skandalingų bylų, kaip pra- 
loto Olšausko byla, lašinių skutimo byla, Pasvalio 
kunigo byla del vekselių ir kitų dar viešai nenagri- 
nėtų. Tie faktai aiškiai parodė, kad kunigams daug 
"sveikiau būtų į viešus pasaulinius reikalus visai ne- 
sikišti. Nemanome, kad tokių pat skandalingų pa- 
sėkų turės mūsų krikdemų viešpatavimas, bet kad 
jie tautiniu atžvilgiu negali įgyti plačių masių pasi- 


tikėjimo, tai visai aišku. Tautiniu atžvilgiu mūsų ku- 
nigai yra daug blogesnėje padėty, negu N. Lietuvoj. 
Jie ir norėdami negali būti gerais tautininkais, nes 
priklausomi yra nuo šovinistiškos- lenkų dvasiškos 
vyresnybės. Vilniečiai lietuviai kunigai, norėdami iš- 
silaikyti Vilniuje, turi rūpintis tai vyresnybei įtikti, 
draugauti ir bendrauti su aršiausiais mūsų tautos 
priešais, lenkų endekais. Labai charakteringas tuo 
atžvilgiu atvaizdas buvo įdėtas lenkų endekų organe 
„Dziennik Wilenski“. Lenkų endekų štabo ir studentų 
grupėje sėdi Šv. Kazimiero lietuvių draugijos pirminin- 
kas. Paprastu įklimpimu, kaip tai aiškino „Vilniaus 
Rytojus“, to įvykio apibūdinti negalima. Šv. Kazimie- 
ro dr-jos pirmininko pasiaiškinimas taip pat nieko 
neišaiškino. Nors kiti Vilniaus lietuviai kunigai taip 
viešai ir neįklimpo, bet vilniečiams daug faktų yra 
žinoma, kad ir jie, nors ir netaip „diplomatiškai“, 
įvairiais keliais ir būdais ieško protekcijų. 

Iš to visa aišku, kad mūsų tautinis gyvenimas 
pastaruoju laiku yra visai išėjęs iš normalės vagos. 
Mūsų tautiniam judėjimui vadovauja nuo lenkų šo- 
vinistinių gaivalų priklausomi veikėjai. Apie vienybę 
jie nebegalvoja, nes savo spaudoj rūpinasi išjuodin- 
ti visus savo minties priešus. Tokia jų taktika ver- 
čia mus viešai ir atvirai nušviesti padėtį, nes savo 
tarpe be platesnės lietuvių visuomenės moralės pre- 
sijos susitarti nebematome jokios galimybės, juo la- 
biau, kad kai kuriuos žymesnius pažangiuosios veikė- 
jus jie net boikotuoja. 

Del šių priežasčių taip pat atvirai ir viešai tu- 
rime pareikšti, kad jeigu Laikinasis Vilniaus Lietu- 
vių Komitetas nenustos boikotuoti vilniškės „Kultū- 
ros" draugijos, kurioj yra susispietę beveik visi žy- 
mesnieji Vilniaus pasauliniai inteligentai ir jos prie- 
šaky stovi plačiai lietuvių visuomenei žinomi savo 
tautiniais darbais asmenys, jeigu tas komitetas ne- 
duos ir kitų metų pradžioj visuomenei apyskaitos, 
nešauks platesnės Vilniaus lietuvių visuomenės su- 
sirinkimo laisviems, be demagogijos, naujo Laik. 
Komiteto rinkimams, tai turėsime ir toliau daryti 
mūsų „diktatoriams" griežtą opoziciją, mūsų laikra- 
štis be abejo eis ir kvies visuomenę organizuotis 
nenormaliai ir žalingai padėčiai likviduoti. Prieš or- 
ganizuotą krikdemų jėgą, turės atsistoti ir atsistos 
nauja tautinės pažangos jėga. Gyvenimas turi eiti ir 
eis ta kryptimi. Tą reikalą jau pradėjo atjausti ir so- 
diečiai. Labai jau laikas parodyti daugiau aktingumo 
ir mūsų krašto jaunesniems inteligentams, liaudies 
mokytojams ir studentams, jeigu jie nenori nutolti 
nuo liaudies, :.00 gyvenimo. 

Savaime suprantama, jog tam judėjimui vado- 
vaus ne „Kultūros“ draugija; ta draugija turi apri- 
botą tikslą—plėsti švietimą, steigti mokyklas, skyrius; 
žinoma, visi kas pritaria, turi tą draugiją remti, bet 
platesnei tautinei akcijai turės įsikurti nauja tauti- 
nės vienybės organizacija, o gal ir kitas lietuvių ko- 

mitetas, kuris atsistos šalia uzurpatorių komiteto 
ir įgis be abejo daugumos visuomenės pasitikėjimo. 

Kokie obalsiai turi visus jungti? Mūsų: pa- 
saulinių inteligentų tarpe yra simpatikų visų trijų 
(neskaitant krikdemų) oficiališkai veikiančių N. Lietu- 
voj partijų, būtent tautininkų, liaudininkų ir social- 
demokratų, yra ir visai nepartyvinių pažangiųjų in- 
teligentų. Nieks tuo tarpu nemano organizuoti ku- 
rios nors iš minėtų partijų. Gyvename ypatingose 
sąlygose, kurdami kokią nors organizaciją turime tu- 
rėti jas galvoj ir mūsų krašto liaudies ekonominius 
reikalus, tuo tarpu, kol tautiškai sustiprėsime, turi- 
me vengti jėgų skaldymo. Praeityje buvo daromos 
pastangos išlaikyti visų lietuvių vienybę, bet krikde- 
mai atskilo ir pasinaudoję politinėmis aplinkybėmis 
įvykdė savo diktatūrą; dabar pasilieka tik visiems 
kas jiems nepritaria, spiestis po pažangia mūsų tau- 
tine vėliava. 

Didelis pavojus mūsų krašte yra tautybei, tad 
aišku, kad lietuvybės ir tautybės obalsis, statomas 
pirmoj vietoj, mus turi visus jungti. Tikybos ir pasaulė- 
žiūros klausimai turi, žinoma, būti respektuojami, bet 
jie negali būti statomi pirmoj vietoj; tais klausimais 
visi turi laikytis tolerancijos. Antras dėsnis, kurio 
visi turime laikytis, tai demokratizmas. Demokratija 
yra liaudies valdymas, liaudies, darbo žmonių laisvė 
ir gerovė. Aišku tad, kad to tikslo visi turime siekti. 
Klaidingas yra manymas, būk N. Lietuvos tautinin- 
kai neigia demokratiją...Principe jie demokratijos 
neneigia, tuo tarpu tiktai neranda galima valsty- 
bės tvarkyme visų demokratijos reikalavimų vyk- 
dyti. Demokratijos principus visai aiškiai neigė 
tiktai p. Voldemaras ir norėjo Lietuvai 
fašizmą, bet to asmens diktatūra jau likviduo- 
ta, N. Lietuvoj dabar vyksta politinio ir tau- 
tinio gyvenimo rami evoliucija, del tos priežasties 
nieks iš vilniečių dabar jokios opozicijos N. Lietu- 
vos vyriausybei nebedaro. Savaime suprantama, kad 
mes savo gyvenimą turime tvarkyti demokratiškai, 
turime rūpintis, kad kasmet, kiek galima patobulin- 
tu būdu įvyktų Laik. Komiteto rinkimai, kad visos 
draugijos tvarkytųsi demokratiškai. Trečias dėsnis, 
kurio turime laikytis, yra pažanga. Pažangos mūsų 
visuomeniniame gyvenime neneigia ir mūsų krikde- 
mai, bet supranta ją savotiškai; būdami priklausomi 
nuo lenkų atžagareivių, negali ir norėdami pažangos 
vykdyti gyvenime. 

Mūsų dabartinių „valdovų“ abaze be abejo at- 
siras žmonių, kurie šauks, kad jie esą tikrieji tau- 
tininkai, bet to „abazo“ vadai neturi jokios teisės 
vadintis savęs tautininkais, tautybės savo pareiškimuo- 
se pirmoj vietoj nestato, savo gi spaudoj rodo di- 
delę netoleranciją pasaulėžiūros klausimuose, to gi 
visai nedaro N. Lietuvos tautininkai, kurių tarpe yra 
daug ir laisvų pažiūrų žmonių. Mūsų gyvenimo są- 
lygose Basanavičius ir Kudirka turi būti mums tikrų- 


įskiepyti“ 


jų tautininkų pavyzdžiais, tuos mūsų didvyrius neva 
garbina dabar ir mūsų krikdemai, o visiems gerai žino- 
ma, kad juodu. buvo laisvo tikėjimo bei pasaulėžiū- 
ros veikėjai. Garbina Basanavičių ir Kudirką, o savo 
spaudon deda dęmagoginius, obskurantiškus straip- 
snius, kaip štai „Kas“ardo mūsų vienybę“? „Vilniaus 
Rytojuje“, „Ar tikėjimas priešingas mokslui"? „Jau- 
nimo Drauge", kuriuose yra aiški tendencija įrodyti, 
jog visi tie, kurie nesilaiko kunigų autoriteto, negali 
būti gerais ir dorais patriotais! 

Tautybės, demokratijos ir pažangos dėsniai ir 
obalsiai, mūsų laikraščio redakcijos manymu, turėtu 
suvienyti didelę mūsų krašto visuomenės daugumą. 
Jei mūsų krikdemai patys nesutiks eiti prie savo 
diktatūros likvidavimo, tai prieš jų vienybės frontą 
turės atsistoti tautos pažangos vienybės frontas. 
Kovoj su mūsų minties priešais mes insinuacijų ne- 
vartosime, nes esame visai tikri, kad moralė jėga, 
tiesa ir teisybė yra mūsų pusėje ir todel mes be 
abejo laimėsime. 


Atsišaukimas į Amerikos ir viso 
pasaulio lietuvius. 


Vilnius visų lietuvių širdyse glūdi. Bet jis lie- 
tuviarms artimas ne tik del savo istorinės praeities, 
o daugiau del to, kad Vilniaus krašte, neveizint į bai- 
siai nepalankias išorines apystovas, net iki šių die- 
nų išsiliko nenutautinta žymi lietuvių tautos dalis. 

Tą tautos dalį nelemtoji praeitis apiplėšė tau- 
tiškai, sociališkai ir ekonomiškai, o tačiau neveizint 
į tai ištisos Vilniaus krašto sritys, salos ir net sale- 
lės-— pasiliko lietuviškos, gal daugiausiai dėka tauti- 
niam instinktui. 

Dabar šio krašto lietuvių tautos dalis pradeda 
gyventi sąmoningu tautiniu gyvenimu. Kaimas švie- 
čiasi, naujos idėjos, nauji gyvenimo reikalavimai 
pradeda ir jį paliesti, mūsų lietuviškas kaimas jau 
patsai pradeda reikšti savitą veidą, pradeda rodyti 
iniciatyvos, jau ima nebetilpti vien tik konservaty- 
viškose kunigų vadovaujamose draugijose. 

„Kultūros“ švietimo draugija yra vienintelė orga- 
nizacija, kuri buria krūvon visus šio krašto miesto 
ir kaimo pažangiuosius lietuvius. Kultūrinio darbo 
dirvą ji turi plačią, dar platesnes darbo perspekty- 
vas, nes šio krašto lietuvių gyventojų plačiosios mi- 
nios yra mažažemiai ūkininkai, darbininkai, amati- 
ninkai ir darbo inteligentija, o šios rūšies visuome- 
nės sluoksniams niekur ir niekada nebuvo pakeliui 
su bet kuriuo konservatizmu. 

Tad „Kultūros“ švietimo draugija, turėdama kilnų 
tikslą — padėti organizuotis kaimui, paliekant pa- 
saulėžiūros dalykus asmeniškai kiekvieno nuo- 
žiūrai, kuriant mokyklas, leidžiant knygas, laikraščius, 
organizuojant bibliotekas, ruošiant spektaklius ir t.t.,— 
turi plačią dirvą ilgiems metams. 

Visą Rytų lietuvių švietimo ir labdarybės dar- 
bo organizavimą visa eilė metų turi savo rankose 
keli Vilniaus lietuviai kunigai, kurie iš pasaulinių 
inteligentų reikalauja tiktai pritarimo ir pagalbos, 
savo supremaciją švietimo draugijose pasirūpino pa- 

tikrinti atatinkamai suredaguotais tų draugijų įsta- 
tais, labdarybės gi draugijoj Vilniaus zitietėmis, ku- 
rias beveik visas įrašė ton draugijon. Pažangieji 
Vilniaus lietuviai inteligentai, nebenorėdami ir ne- 
srity, juc labiau, kad vadinamosios vienybės laikais 
daugiausiai jiems teko vadovauti, kovoti del mūsų 
kultūrinių teisių, 1927 metais įsisteigė „Kultūros“ 
švietimo draugiją. Tas įvykis privedė prie skilimo, nors 
savaime suprantama, kad pažangieji inteligentai turi 
turėti lygių teisių švietimo ir labdarybės srity. Visur 
pasaulyje jau taip yra, ir negali tik Vilnius gyventi 
dar viduramžių laikus. 

Lygias teises švietimo ir labdarybės srity be 
abejo turėtumėm jau ir mes, jeigu mūsų krašto vi- 
suomenė pati savo lėšomis galėtų apsirūpinti visus 
kultūrinius reikalus. Del mūsų krašto gyventojų skur- 
do tai lig šiolei dar negalima. Mūsų kultūrinis dar- 
bas remiamas visos, ypač gi Amerikos lietuvių vi- 
suomenės aukomis. Tų duodamų aukų didžiumą 
globoja ir skirsto Laikinasis Vilniaus Lietuvių Komi- 
tetas, kurio dauguma, būdama klero įtakoj, 1928 
metų pradžioj paskelbė „Kultūros“ draugijai boikotą, 
tuomi priversdama visus pažangiuosius to komiteto 
narius iš jo išeiti. Kad pažangiųjų visai į tą komitetą 
nebejsileisti (baisu juk, kad jie rinkimuose negautų 
daugumos ), likusieji tame komitete nariai, išrinkti 
1927 metų pradžioj (o rinkimai turi juk būti kas 
met), kooptavę į komitetą keletą savo draugų ir 
šalininkų, skelbiasi visų Rytų lietuvių atstovais, ne- 
bedaro jokių rinkimų, nebeduoda visuomenei jokios 
apyskaitos. L 

Del tų priežasčių „Kultūros“ draugija ir gavusi 
leidimą negalėjo atidaryti labai reikalingos mūsų 
kraštui liaudies mokytojams ruošti seminarijos, sa- 
vo narių ir dalies pažangiosios Amerikos lietuvių 
visuomenės aukomis vos tik įstengia išlaikyti dvi 
liaudies mokyklas ir sušelpti kai kuriuos del pažan- 
gesnės pasaulėžiūros pašalintus iš bendrabučių mo- 
ksleivius. Įvykusi mūsų gyvenime ypatingos rūšies 
diktatūra rūpinasi gilinti skilimą mūsų visuomenėje, 


plačiai gi vartodama savo darbuotėje ir ypač spau- 
doj irisinuacijas, demoralizuoja visuomenę, ypač gi 
nuo jos priklausomą jaunimą ir liaudies mokytojus. 

Tą nenormalę padėtį pradėjo atjausti jau ir 
sodiečiai, pradėjo protestuoti prieš insinuacijas, pra- 
dėjo pritarti „Kultūros“ draugijai. Iš daugelio vietų 
„Kultūros“ draugijos valdyba gauna reikalavimų 
įsteigti mokyklu, skyrių, knygynų. Visų tu reikalavi- 
mu „Kultūros“ draugijos valdyba del lėšų stokos 
negali patenkinti. K z 

Neturėdami jokios vilties be viešos akcijos li 
kviduoti labai žalingą mūsų krašto tautiniams reika- 
lams susidariusią nenormalę padėtį, priversti esame 
viešai kreiptis į visų sveikai galvojančių lietuvių 
visuomenę, ypač gi į Amerikos pažangiuosius lietu- 
vius su šiuo viešu pareiškimu ır prašymu, morališkai 
ir materiališkai paremti vilniškę „Kultūros“ švietimo 
draugiją, nes turėdami daugiau tos paramos, galėsi- 
me ne tik daugiau atlikti švietimo darbo, bet ir 
įvykdyti tikrą koalicinę plačią toleranciją, paremtą Vil- 
niaus krašto lietuvių vienybe, kuri labai yra reika- 
linga mūsų sunkiose gyvenimo sąlygose siekiant 
kultūros, ekonominės gerovės ir laisvės. 

Reikšdami tad iki šiol mus šelpusiai Amerikos 
pažangiajai , visuomenei giliausią padėką, prašome 
viso pasaulio lietuvius, kad mus dar labiau parem- 
tų. Aukas prašome siųsti „Kultūros“ draugijos iž- 
dininko d-ro J. Šlapelio vardu (Wilno, Wielka 16) 
arba draugijos pirmininko d-ro D. Rlseikos vardu 
(Wilno, Jagiellońska, 9 — 3). Visos aukos bus pa- 
skelbtos „Vilniaus Žodyje“ ar kitam kuriam lai- 
krašty, o kontrolės padaryti nuoširdžiai kviečiame 
ypač J. A. V. piliečius atsilankyti į mūsų senąjį 
gražųjį Vilnių, nes jūs, mūsų šelpėjai, turit pareigą 
ir teisę mus pakontroliuoti, o kartu būsit laukti, 
malonūs svečiai. 

Šį mūsų atsišaukimą prašom atsispausdinti vi- 
so pasaulio lietuvių laikraščių redakcijas. 

„Kultūros“ švietimo draugijos valdyba:  D-ras 
D. Alseika, St. Matijošaitis, D ras J. Šlapelis, P. Ta- 
mulevičiūtė, A. Valaitis. 


Tamsi, gūdi naktis. 


Vakaras. Besileisdama saulė žvilgterėjo į akis 
„duobkasiui—norėjo kažin ką tarti. Bet šis sukeikė: 

— Kad tu prasmegtum, dar gali akis išsvilinti, 
taip sužibusi! 

Saulutė susigėdo, paraudo, sumirgėjo bokšto 
kuore ir atsitūpė ant rausvo debesėlio, kuris, kaip 
putinas, dabar žėrėjo. 

— Bim bam, bim bam...—suskambo bažnyčios 
varpai. Duobkasys išsitraukė ražančių, atsiklaupė ant 
abiejų kelių, plačiai persižegnojo. 

— Sveika Marija... Amžiną atilsį... — pasigirdo 
tykiam kapinių kalnely ir aidu nugarmėjo Neries 
paupin. — Hm, hm!.. — kosterėjo duobkasys, ir šį 
jo kosulį aidas pagavo. Paskui duobkasys pasi- 
spiaudė delnus, tris kartus pasitrynė į vienas antrą 
ir, griebęs spatą, sparčiai duobę kasė. 

Sutemo. Tyku, gūdu aplinkui. Tik retkarčiais 
perkūno oželis sumekena, tik grobuonio pakelta ku- 
rapka ar smaugiamas gyvulėlis nakties tylą sudrum- 
sčia, tik murmėdama upė skundžiasi, kad dangus 
storais debesiais apniukęs, kad dvigalvis paukštis, 
giliai nagus suleidęs, visus smaugia... 


— Nemurmėk, metežnyke, tuoj bus protoko- 


las! — riktelėjo atsiradęs Raudonsiūlis su mėlinkel- 
niu Alkimke, kuriuodu girtu svyravo paupiu. 
— O čia dar kas kruta? Nekrutėk! — vėl su- 


šuko Raudonsiūlis, rodydamas duobkasį riesto kar- 
do galu. 

— Tylėk, argi nepažįsti mūsų Bieškančio? 

Išgirdęs savo vardą minint, duobkasys išlindo 
iš duobės su žmogaus kaukole rankose. 

— Aš jums Trupinėlio galvą parodysiu, — pra- 
tarė jis, rodydamas kaukolę. 

— Matai, prakeiktoji ir patamsėj 
iškentęs sukeikė Randonsiūlis. 

— Nors giltinės čiupinėta, bet veržiasi kila 
viešumon, — aiškino duobkasys: — bet aš ją giliai 
pakasiu, neiškils. 


— Viena giltinė būtų neapgalėjusi, bet mudu 


žiba! — ne- 


štai su Raudonsiūliu padėjom, — pasigyrė Alkimė. 
— Kai patupdėm belangėje vieną, kitą sykį, 
nebijok, padėjo, — pridūrė Raudonsiūlis: — Kriokte- 


lėjo ir... kaput! Mes nebe pirmą taip nuvarom į aną 
pasaulį. 
— Varykit, vyručiai, varykit ko daugiausia! Ki- 

KORESPONDENCIJOS. 


Gervėčiai, Viln.-Trakų apskr. Pas mus viskas 
yra ne taip, kaip pas kitus lietuvius. Kunigą turime 
—komedijantą, kurs visai nuo bažnyčios atstumia 
katalikus savo darbais. Pavyzdžiui, kad ir praeitą 
žiemą. Kalėdodamas, kur menkesnė pirkia, ton vi- 
sai neužėjo, sakydamas „jis pats nieko neturi, pas 
ji neisiu; eisiu tik ten, kur plačiai gyvena“. Štai ko- 
kį pavyzdį duoda kunigai, o žmogelis jo laukė, ma- 
nydamas, kad jo pirkią pašventins, bet, deja, to ne- 
sulaukė. O kai nueina pas kunigą jaunos moteriš- 
kės išpažinties, jis ieško pas jas, ar ji turi ražančių 
arba škaplierius, įkišęs ranką net užantin (/2 Red.). To- 
kius ir panašius šposuskrėsdavo ir dabar krečia. Arba 
kai atveža bažnyčion numirėlį, kunigas sustato 
kelis (? Red ) ir už juos kartu laiko egzekvijas. (Gi- 
rios ir Pašilė). Pašte netvarka. Vedėja apdraustus 
laiškus kitiems atiduoda. Laiškai iš Vilniaus į Gervė- 
čius ateina per 10 arba net 14 dienų. O jeigu pa- 
prašai, kad niekam.kitam neduotų laiško ir pasakai, 
kad pats du kartu būsi krasoje, tai ji pataria užsi- 
sakyti pašto dėžutę. (Gėliūnai). Dabar dar pora 
žodžių ir apie mūsų vaito įpėdinį (? Red) Bro- 
nių Jodzevičių. Jis pats save skaitė karštu lietuviu, 
o kai jį išrinko, tai dabar lietuviškai bijo kalbėtis. 
Tik kai jau išeina už Gervėčių į lauką, tai tada tik 
kalbasi lietuviškai. Stai kokie mūsų lietuviai ir ka- 
talikai „kazimieriečiai“. Matęs ir Girdėjęs. 


Gėliūnai, Viln.-Trakų apskr., Gervėčių vals. 
„Vilniaus Rytojuje“ Nr 49 tilpo p. Kaimiečio straip- 
snelis „Balsas iš šalies“, kur klaidingai prasilenkta 
su teisybe kas link Gėliūnų jaunimo. P. Kaimietis 
rašo, kad kol buvo Gėliūnuose tik vienas Sv. Kazi; 
miero skyrius, tai jaunimo ir viso sodžiaus tarpe 
buvo vienybė, o kai atsirado „Kultūros" skyrius, tai 
Gėliūnai nuėjo pakluonėn. Tai netiesa—yra visai ki- 
taip. Kol p. Leskevičius nelankė taip dažnai Gėliū- 
nų naktimi ir vaikščiodamas pas kiekvieną narį ne- 
prašė, kad sudėtų pinigų užmokėti už knygas ir tt., tai 


taip ir aš darbo pritrūkčiau. 
naktis viešpatauja. 

— Kakariekūl.. — toli sparnais suplasnojęs gai- 
dys pragydo: 

— Jau gaidgystė, o aš nė pusės duobės nesu 
iškasęs. — Ir duobkasys kaukole nešinas nusileido 
į duobę. 

Rytuose pirmieji aušros pragiedruliai blykste- 
rėjo. Vakaruose tėvynės varpai sugaudė. Pajutęs 
maldingumo reikalą, Alkimkė buvo besiklaupiąs po- 
teriauti ir pradėjo žegnotis, bet Raudonsiūlis jį kum- 
šterėjo: 

— Na, tu, čort, visai apkvaišęs! Argi nesupranti, 
čia varpai? Susigėdo Alkimkė -ir nedrąsiai 


Kaip gera, kad tamsi 


kokie 
pratarė: 

— A, tai čia tas arogantas varpininkas drumsčia... 

— Einam!..—riktelėjo Raudonsiūlis. Alkimkė ko- 
sterėjo į kumstį ir nusiskubino paskui Raudonsiūlį 
į vakarų šoną, iš kur ėjo liūdnas, bet aiškus varpų 
gaudesys. Jų aidas atsimušė Neries vilnyse ir su- 
mišo su jos mMurmėjimu. 

Duobkasys vienų vienas liko. Kelios kaukolės 
duobės dugne žibėjo, tartum, norėdamos išlipti vir- 
šun. Duobkasį pirmą kartą baimės šiurpas pakratė. 


mūsų visas jaunimas kartu ėjo išvien, nežiūrėdamas 
pasaulėžiūros. Kol nebūvo Sv. Kazimiero skyriaus, 
jaunimas buvo susitaikinęs. O Gėliūnų jaunimas yra 
karšti ir drąsūs lietuviai. Jie visi turi sau pasistatę 
pirma lietuvybę, paskui katalikybę. Tik kai pavaži- 
nėjo p. Leskevičius, atsirado pora šiaudadūšių, kurie 
linko prie tų, kurie tikybą stato pirmon vieton. 
Draugai ir draugės! Mums tikėjimo niekas ne- 
išplėš iš krūtinės, nes mes esame gimę katalikais. 
O antra, katalikų pilnas pasaulis, niekas negalės jų 
pergalėti, o lietuvių gi visai maža. Taigi mums vi- 
siems turi labiau rūpėti lietuvybė ir ją palaikyti tu- 
rime ypač mes, jaunimas. Ūkininkas. 


Gėliūnai, (Viln. Trakų apskr.). Dar rodos ne- 
taip senai įsikūrė čionai „Kultūros“ skyrius, o jau 
sugebėjo per tą trumpą laiką šį tą nuveikti. Lapkri- 
čio mėn. 30 dieną „Kultūros“ skyriaus narių pastan- 
gomis buvo suruoštas viešas lietuvių vakaras. Vai- 
dino 3-jų veiksmų dramą „Iš tamsos į šviesą" ir 
1 veiksmo komediją „Kuprotas oželis". Visi artistai, 
niekieno nepadedami, savo roles atvaizdavo gerai. 
Labai gerai pasisekė deklamacijos bei monologai. 
Publikos, nežiūrint biauraus oro, prisirinko pilnintė- 
lis klojimas. Atvyko svečių ir iš Vilniaus. Vaidini- 
mui pasibaigus, visų susirinkusių sugiedota tautos 
himnas. Sąryšy su Kudirkos 30 metų mirties sukak- 
tuvėmis d-ras Alseika trumpoje prakalboje nušvietė 
to žymaus rašytojo ir kovotojo už laisvę darbus, pa- 
brėždamas jo nuopelnus, kartą padarytus lietuvių tau- 
tai. Po prakalbos buvo antrą kart pagiedotas himnas. 
Pirma dalis programos tuomi ir baigėsi. Jaunimas 
dar ilgai ir padoriai linksminosi, šoko, žaidė, daina- 
vo. Smagu buvo konstatuoti faktą, kad gėliūniečiai 
gali praleisti gražiai ir linksmai vakarą ir be balto- 
sios. Už tai tenka tik pasveikinti gėliūniečius ir pa- 
linkėti tolimesniame jų darbe pasisekimo. 

A. Karužas. 


Kretonys, Švenčionių apskr., Kaltinėnų vals. 
Kad „kazimierninkai" moka langus daužyti (Gėliūnai), 
tai jau žinome, bet apie tai, kad jie dar „gražiau“ mo- 


— Ir vėl tos kaukolės švyti... Ir vėl tie įky- 
rūs varpai gaudžia! — pratarė jisai sau vienas. Pasi- 
rėmė — ant spato ramčiaus, giliai susimąstė. Ilgai 
rymojo. 

— Ar besugebėsiu visus palaidoti? — paabe- 
jojo duobkasys. — Seniau to nebūdavo. Seniau atneš 
raudonsiūliai vieną kitą, pakasi juos po žemėm, 
ir vėl tyku, ramu, tamsu. Dabar nuo tų pragiedrulių 
ir varpų ramumo nebėra. 

Duobkasys sukniubo ant spato, rodos susmegs 
visas savo duobėje. Tylėjo vėjas ir visa gamta. Nebe- 
mekeno nė perkūno oželis. Tykiai grįžo pelėda iš 
medžioklės, šikšnosparnis spruko medžio  šakon. 
Tik pasigirdo keistas varpo barkštelėjimas, nuo ku- 
rio visus baimės šiurpas pakratė: virpėjo ūmai nu- 
traukto gyvenimo styga; dusliai žvangėjo kalami pan- 
čiai; pasigirdo mirštančiojo krioktelėjimas.  Veikiai 
Raudonsiūlis su Alkimke atitempė pasmaugtą Vincą 
varpininką. Beverčiamas duobėn varpininkas dar pa- 
žvelgė į duobkasį; raikštis nuo kaklo atsileido, ir jis 
riktelėjo: „Kelkitės!" 


Persigandęs duobkasys metė spatą ir smuko 
bėgti, kur kojos neša. Paskui jį pridurmu bėgo ir 
Alkimkė, pametęs Raudonsiūlį vieną. Duobkasio 

ka pasielgti, kaip pv. Kretonyse lapkričio m. 24 d., 
parašysime dabar. Jau kiek kartų skaitėme „Viln. 
Ryt.“. kad Kretonyse nuo 1926 m. yra Liet. Šv. Ka- 
zimiero D-jos skyrius, kad jame yra labai graži 
tvarka, kad nariai susipratę ir t.t. ir t.t. Bet, deja, 
taip gerai nėra. Skyriuose buvo ir yra netvarka, as- 
meniški pasipiktinimai, šmeižimai ir net barniai — 
muštynės. Lapkričio 24 d. vakare vyresnio vietinio 
jaunimo buvo Kretonyse surengtas menkas vakarė- 
lis A. G. bute, kur prisirinko pilna jaunimo iš Mur- 
mų ir Pakretonės, o taipogi atėjo kai kurie Šv. Ka- 
zimiero skyriaus valdybos jauni nariai. Šokių metu 
Sv. Kazimiero skyriaus vice-pirm. J. T. sukėlė „ba- 
laganą“. Po poros minučių „balaganas“ pasibaigė, 
bet neilgam. Apie 10 val. vakaro tarp murmiškiečių 
ir „kazimierninkų“ kretoniškiečių kilo del menkniekio 
nesusipratimas. Per barnius tas pats „pagarsėjęs“ 
vice-pirmininkas paleido į darbą plytas. Jį sekdami 
dar pora „kazimierninkų“ paleido plytas. Muštynės, 
ačiū  žmoniškam murmiškiečių pasielgimui, nepasi- 
baigė dar neblogai. 

Taip, gerb. skaitytojai, matome ką moką ir ką 
rodą ne tik „kazimierninkai“, bet ir valdybos nariai 
—vice-pirmininkai, ne tik Gėliūnuose, bet ir Kreto- 
nyse. Pažiūrėsime, ką pasakys „kazimierninkų“ sky- 
riaus valdyba? Kaip išspręs šį klausimą ir kaip pa- 
sielgs su savo vice-pirmininku? Apie viską parašy- 
siu vėliau. Perkūnas. 


LAIŠKAI Į REDAKCIJĄ. 


PAREIŠKIMAS. 

À Mes, žemiau pasiraše „Šv, Kazimiero“ Gėliūnų skyriaus 
nariai, pripažindami, kad „kazimieriečiai“ tik peikti moka ki- 
tus, patys save į aukštybės kelia, o lietuvybės darbo visai 
nenori dirbti — viešai išstojame. 

Anelė Laurinavičiūtė. 
Adelė Laurinavičiūtė. 
Gėliūnai, 1929 m. XII — 5. 


Toks pat pareiškimas nusiųsta „Vilniaus Rytojaus“ Re- 
dakcijon. 


Gerbiamoji Redakcija! 

Prašau G. R. atitaisyti žinią, būk naujieji „Atžalos“ ista- 
tai buvo pakeisti „krikščioniškais pagrindais“, vietoj „...kata- 
likiškos pasaulėžiūros“. Netiesa. Naujuose įstatuose tikslas 
skamba taip: „Kuopos tikslas — auklėti tautinę lietuvių są- 
mone ir gilinti mokslas, prisilaikant katalikiškų doros dėsnių“. 

Su pagarba 
Įstatymų keitimo komisijos pirmininkas 
V. Raginis. 

Red. atsakymas m. V. Raginiui. Apie „Atžalos“ susirin- 
kimą žinios buvo gautos iš susirinkimo dalyvio. Gal būt jis 
kiek kitokiais žodžiais formulavo naują „Atžalos“ uždavinį, 
bet ir Tamsta klaidingai paduodi tą posakį. „V. Žodyje“ juk 
nebuvo parašyta „krikščioniškais pagrindais“. Po straipsneliu 
„Mūsų moksleiviai“ Tamstos parašo nėra. Aišku, kad ne Tam- 
sta tą straipsnelį rašei; jame tik pasakyta, kad V. Raginis yra 
retorių sekcijos pirmininkas. Be to, gal Tamsta nepastebėjai 
brūkšnelio? 


POLITIKOS APŽVALGA. 


N. Lietuvoj vėl įvyko gera atamaina valdžioj. 
Vidaus reikalų ministeriu vietoj „aštraus“ p. Mustei- 
kio paskirtas naujas žmogus Alytaus apskrities virši- 
ninkas p. Aravičius, kuris be abejo vykdys gyveni- 
me taiką, lygins įvairias anksčiau padarytas nely- 
gybes piliečių tarpe. Taip pat malonus įvykis, kad 
teismas išteisino Lietuvos Socialdemokratų Partiją, 
kuriai dabar valdžia leido veikti, o p. Voldemaro lai- 
kais ji buvo uždaryta; daug jos narių, tiesa dar, te- 
besėdi kalėjimuose, bet reikia tikėtis, kad dabar 
dauguma bus paleisti. Netolimoj ateity gal ir poli- 
tiniams emigrantams bus leista grįžti. 

Lenkijos Seimas pareiškė valdžiai nepasitikėji- 
mą, vyriausybė atsistatydino. Rašant šiuos žodžius, 
neturime dar žinios apie naujos vyriausybės pasky- 
rimą, reikia tikėtis, kad marš. Pilsudskis turės nusi- 
leisti ir pats turės patarti prezidentui paskirti tokią 


„vyriausybę, kuri mokės ir galės sugyventi su Seimu. 


Seime svarbiausį vaidmenį vaidina lenkų socialistai, 
pepesais vadinami, juos remia viso pasaulio sociali- 
stai, ypač gi Anglijos Darbo partija, kurios naria 
i 


ausyse galingai dundėjo: „Kelkitės, kelkitės!.." Tą 
žodį „kelkitės" kartojo Neries vanduo, kalnai ir pa- 
kalnės. Ir duobkasys nejučiomis suriko: „Kelkitės!" 
Bet paskui pats persigando, neramiai apsižvalgė. 

— Stok, kur bėgi, ko rėki, lyg metežnykas? — 
stabdė čia jau atsiradęs Belzebubskis duobkasį: — 
grįžk prie savo darbo! | 

— Ne, nebegaliu grįžti! — pratarė sustojęs 
Bieškantis: — Eisiu velyk į sargus; kaip šuo saugo- 
siu, kad per anksti varpai nesugaustų, kad neprikeltų 
saldžiai sapnuojan... 

Cia Bieškantis sustojo, pusiau žodį nutraukęs, 
ir liko vėpsoti prasižiojęs. Vyriausias tamsybės sklei- 
dėjas Belzebubskis buvo prasižiojęs Bieškančio barti, 
tačiau... ir jis pats liko bevėpsąs. 


Iš kalnelio, toj vietoj, kur Bieškantis paliko 
nebaigtą kasti duobę, į visas puses plito ryški įvai- 
rių spalvų šviesa. Atsikvošėjęs Bieškantis pažino tą 
šviesą, ir atskirus priespalvius net vardais ėmė va- 
dinti, ir minėjo Kristiną, Dionizą, Šimą, Pričkų, Joną, 
Vincą ir kitus. Kiekvieną vardą paminėjus, Belze- 
bubskis krūpčiojo, paskum visas ėmė virpėti baimę 
ir pykčiu. 


— Tai tu čia privirei košės!-—-sušuko jis, kum- 
sčia bakstelėjęs į Bieškančio žandą. 

— Esu nuolankus tarnas, — iškreiptu veidu 
vapėjo krisdamas ant kelių Bieškantis, paskui, ke- 
liais prišliaužęs, pabučiavo ranką Belzebubskiui. 

Šis, švelniau šyptelėjęs, pažiūrėjo atsidėjęs 
į plintančią šviesą, kuri dabar jau gaisru liepsnojo, 
paskum dėbtelėjo į klūpantį Bieškantį ir pratarė: 

— Stok ir eik į Rytu kalėjimą. Cia abudu su 
Alkimke man žiūrėkite, kad šviesa nejeitų. 

Dabar Bieškantis drauge su ištikimu jam Al- 
kimke saugoja, kad į Rytų kalėjimą neprasiskverbtų 
nė vienas šviesos spindulėlis; abudu rūpestingai 
dangsto langus tamsiom skraistėm. O Belzebubskis 
juos tik laimina, tik laimina. 

Tyli naktelė. Miega žemelė. Joks balselis neardo 


šventosios ramybės. Padangėse žvaigždžių būriai 
mirga, o požemiuose pančiai žvanga, — iš čia 


tylus murmėjimas kįla, auga... 


„Naktis, tamsi, rami, vaizdi, 
iš salionų juokus girdi". 


„Vilniaus Šmėkla. 


Ne 2 


VIENIBGS ŽODIS 7472 7 


dabar yra valdžioj. Be Anglijos paramos Lenkijai 
sunku būtų gyventi, o tos paramos be abejo ji nu- 
stotų, jeigu, kaip to nori kai kurie p. Pilsudskio ša- 
lininkai, išvaikytų Seimą ir paskelbtų diktatūrą. 

Visai tolygų reiškinį matome Austrijoj; ten taip 
pat dešinieji, krikdemų partijos vedami, norėjo jėga 
įvykdyti diktatūrą ir paskelbti tik jiems. naudingą 
naują konstituciją. Po ilgų derybų su Austrijos so- 
cialdemokratų partija, kuri ten yra labai galinga, de- 
šinieji turėjo nusileisti. Austrijos įvykiams kuo aiš- 
kiausiai įtakos darė Anglijos darbininkų valdžia, už- 
sieniu reikalų ministeris Hendersonas tiesiog parla- 
mente pareiškė, jog Anglija netoleruos Austrijos 
Heimvero (ginkluotos dešiniųjų šaulių kariuomenės) 
diktatūros. - 

Karas, nors ir neoficialus, buvo kilęs tarp Ru- 
sijos Sovietų ir Kinų. Kiniečiai buvo atėmę iš bolše- 
vikų gelžkeli, kurį rusai buvo pasistatę dar caro lai- 
kais per kinų kraštą Mandžuriją. Del tos priežasties 
tarp tų dviejų valstybių jau kèli mėnesiai yra nu- 
traukti visi santykiai. Karas nors ir nebuvo paskelb- 
tas, bet bolševikai atsivežę į Mandžuriją gana daug 
kariuomenės, pamažėli stūmėsi priekin ir galop at- 
siėmė gelžkelį gerokai apdaužę kiniečius. 

Prancūzijoj mirė 89 metų didelis prancūzų po- 
litikas ir veikėjas Klemanso. Jis buvo vyriausybės 
priešaky karo laiku, jo energija ir geležinė valia la- 
bai daug itakos turėjo kariuomenei ir visai tautai, 
daugiausiai del jo pastangų prancūzai karą laimėjo. 
Jis buvo pavadintas „Tigru“ ir „Laimėjimo Tėvu“. 
Savo testamente tas garsus žmogus įsakė laidoti jį 
be jokių iškilmių, ceremonijų ir bažnytinių apeigų. 
Visas politinis ir kultūrinis pasaulis pagerbė mirusį 
didelį prancūzų patriotą. 

Visų kraštų politikai daug kalba apie taiką, bet 
visos valstybės, išskyrus mažą Daniją, kurioj taip pat, 
kaip ir Anglijoj prie valstybės vair6 stovi darbinin- 
kų vadai, nemano nusiginkluoti. Daugely valstybių, 
kaip nesenai pasakė savo kalboj garsus anglų poli- 
tikas Loyd Džordž, ginklavimasis net padidėjęs, da- 
bar esą 10 milijonų ginkluotų žmonių daugiau, ne- 
gu tai buvo prieš Didįjį karą. Anglų- valdžia kviečia 
Ameriką ir kitas dideles valstybes nusiginkluoti bent 
ant jūrų, sumažinti karo laivynus, bet ar tos pa- 
stangos duos daug vaisių, labai abejotina. Nusigin- 
klavimas galės įvykti tik tada, kada visuose kraštuo- 
se laimės darbo žmonės. 


N. LIETUVA. 


Ekonominė kaimo padėtis. Šiemet N. 
Lietuvos kaimas net šiaurinėse apskrityse, kurios 
pernai nukentėjo nuo drėgmės, gali pasidžiaugti geru 
derliumi. Įvairios javų rūšys bendrai imant davė nuo 
8 iki penkiolikto grūdo. Tai šiose srityse jau gana 
geras derlius ir žmonėms yra atliekamų javų. Bet 
pinigas padaryt nėra lengva, nes javai pigūs: už ru- 
gių centnerį temoka tik iki 14 litų, už kviečių iki 
20 It. Tik tie sodiečiai tegali pasidaryt pinigo, ku- 
rie prisiauginę kiaulių, paukščių, nes pavyzdžiui už 
penėtą kiaulę. moka net iki 1000 litų, už 10 kiauši- 
nių po 3 litus. Tad šie metai bus geri tiems N. Lie- 
tuvos kaimiečiams, kurie prisiauginę mėsai gyvulių. 

Karo stovio negiria. Karo stovis ir karo 
lauko teismai visą laiką nuo N. Lietuvos atgimimo 
nebuvo visai išnykę, o pastaraisiais metais tos prie- 


monės ypač buvo sutvirtintos. Tačiau šiomis dieno- 
mis „Lietuvos Aidas“ buvo patalpinęs  vedamąjį 
straipsnį, kuriame griežtai pabrėžia, kad valdančio- 
sios partijos idealu yra tų griežtų priemonių panai- 
kinimas. 

Susiartinimas su Švedija. Švediją ir Lie- 
tuvą iš senų laikų rišo gana artimi santykiai. Kurį 
laiką tie ryšiai buvo kiek atsileidę, buvo net atsto- 
vybė Stokholme panaikinta. Bet dabar vėl matoma 
suartėjimas. Lietuvos atstovybė Svedijoj vėl atnauji- 
nama, Svedų karo atstovas Pabaltės valstybėms per- 
sikelia: nuolatos gyventi į Kauną; nutrauktos laiki- 
nai derybos del degtukų monopolio vėl manoma 
atnaujinti. Toks suartėjimas su kultūringa neimpe- 
rialistine valstybe, be abejo, Lietuvai bus naudingas. 


Vytauto atmintis. Visoj N. Lietuvoj jau daug 
susikūrė ir dar vis kuriasi skyriai Komiteto jo atmin- 
čiai pagerbti. Be abejo, tos iškilmės, kurios kitais 
matais įvyks, bus naudingos visai tautai ne tik eise- 
nomis ir kalbomis, bet ir darbais. Daugelis kalinių 


„tikisi gaut palengvinimų, o kultūrinės įstaigos taip 


pat galės savo darbą išplėsti, nes numatoma, kad 
bus pastatyta muziejaus rūmai ir dar gal kiti kultū- 


Keliai. Susisiekimo Ministerija ruošia smulkų 
planą padidinti geležinkelių ir ypač plentų tinklui. 
Jei tai greitu laiku būtų įgyvendinta, tai ypač kai- 
me žmonėms būtų didelis palengvinimas. 


KRONIKA. 


Visuotiniai susirinkimai artinasi. Me- 
tams baigiantis įvairios lietuvių organizacijos prade- 
da ruoštis visuotiniams susirinkimams. Tai sąžinės 
apyskaitos laikas ir todėl smagu pabrėžti, kad da- 
bar lyg aptilę idejinių priešininkų šmeižtai. Yra vil- 
ties, kad jei tikrai krikščioniškai sąžinės apyskaitą 
stengs padaryti per daug nupuikę veikėjai, gal nau- 
jais metais bus net galimas bendras tautiškai kultū- 
rinis darbas nemonopolizuojant pasaulėžiūrų gerumo. 

Lietuviai studentai. Lietuviai studentai kas- 
met vis tvirtėja ir skaičiumi (apie 90 asm.) ir vidu- 
jine jėga. Prieš keletą metų patekę universitetan 
studentai nuo dabartinių labai skyrėsi. Sunkiausiais 
karo pasekmių laikais veik išimtinai bendrabučių pa- 
singam klusnumeę išauklėti ir Ūniversitetan patekę 
negalėjo greit atsipalaiduoti nuo to pasingumo, jei 
bent kiek pradėję didžiuotis tik tuo, kad jau tapo 
studentai. 

Dabar gi jau visai kas kita. Daugelis studentų 
yra tikri šio krašto sodžiaus vaikai. O kaipo tokie 
jau turi realų gyvenimo ir darbo supratimą nesiten- 
kina vien tik miesčioniškais blizgučiais, o daugiau 
dėmesio kreipia į studijas. Su savo pasaulėžiūra 
taip pat jau liauja slapstytis. Na o ruošdami pramo- 
gas taip pat pradeda rodyti rimtos iniciatyvos, kad 
ir gruodžio m. 1 d. suruošdami Universiteto Snia- 
deckių salėj mūsų tautos didvyriui Kudirkai pagerb- 
ti akademiją, kuri, nors ir turėjo kai kurių trūkumų, 
bet bendrai imant padarė rimto įspūdžio. 

Latvių svečiai Vilniuj. Daugavpilio Latvių- 
Lenkų draugijos iniciatyva atvyko šiomis dienomis 
apžiūrėti Vilniaus apie dvidešimt asmenų, jų tarpe 
ir Letos atstovas. Lietuvių tautiniams broliams ver- 

tėtų lankantis Vilniuje pasinaudoti proga ir apsilan- 
kyti lietuvių įstaigose. 

Skaitykios. Dabar turime dvi lietuvių skai- 
tyklas ir bibliotekas: Mokslo D-jos ir Sv. Kazimiero. 
Mokslo D-jos skaitykla įrengta tikrai gražiai, pato- 
giai ir jaukiai. Prie stalų gali sutilpti apie 20 žmo- 
nių. Pažymėtina, kad moksleiviai skaitykla naudojasi 
veltui. Apie Sv. Kazimiero D-jos skaityklą plačiau 
parašysime kitam n-ry. 

Moksleiviai suskilo. „Atžalos“ ir „Vy- 
tauto“ kuopos. Pasirodo mūsų moksleiviai, lig- 
šiol veikę vienybėj, jau galutinai suskilo. Susida- 
rė 2 kuopos. Viena su „katalikiška pasaulėžiūra" 
pasiliko sau seną ,„A/žalos“ vardą, antra pasivadinusi 
aktualiu ,„Vptauto“ vardu, nutarė lavintis tautinė j 
sąmonėj (žiūr. „Laiškai į Redakciją"), atmesdama 
„katalikišką pasaulėžiūrą". Sios kuopos, (nelyginant 
Kauno ateitininkai ir tautininkai), jau turėjo savo 
steigiamuosius susirinkimus. Pirmoji pirmininku iš- 
sirinko mkn. J. Valiukevičių, antroji gi V klasės mkn. 


Vištinį. (Narių daugiau turi „Vytautas“, būtent 64). 


Redakcijos prierašas:  Gimnazijai turėtų rūpėti 
tik mokslas. Jei mokiniai nesugebėjo sukurti vienos 
bendro lavinimosi kuopos, tai turėtų būti leidžiamos 
tik atskirų mokslo ir meno šakų kuopos, o ne par- 
tyvinio pobūdžio kuopos. Visuomenė laiko. gimna- 
ziją ne partijų agitatoriams ruošti, jų kuomažiausiai 
mums reikalinga. Tie, kurie toj srity norės darbuo- 
tis, bestudentaudami išmoks. 

Kursai folkloro rinkėjams. Šio mėn. 28, 
29 ir 30 d. Vytauto Didžiojo Gimnazijos salėje eis 
trumpalaikiai kursai folkloro rinkėjams. Kursų rei- 
kalą iškėlė lietuviai mokytojai ir tuo reikalu kreipė- 
si į Lietuvių Mokslo Draugiją. Kas nori kursus lan- 
kyti, tepraneša prieš jiems prasidėsiant raštu arba 
žodžiu Lietuvių Mokslo Draugijai (Vilnius, Gimna- 
zjalna, 4). 


ĮVAIRIOS ŽINIOS. 


Ties pietų ašigaliu. Šiaurės Amerikos Jun- 
gtinių Valstybių vadovaujama lakūno Byrd'o ekspe- 
dicija pietų ašigaliui tirti per radio praneša, kad 
šiomis dienomis skraidžiusi ties pačiu pietų ašigaliu. 
Ekspedicija rimtai tyrinėja tos pietinės žemės sri- 
ties plotus, turi ten nusigabenus pakankamai maisto, 
šiltų drabužių ir susisiekimo priemonių (šunų, rogių, 
lėktuvų) o dabar, kada ten saulė visai nenusileidžia, 
gali rimtai ir dirbti. Žinoma, tuo tarpu jokios apčiuo- 
piamos naudos iš tų tyrinėjimų nėra, bet jie paten- 
kina įgimtą žmogaus smalsumą ir visas pasaulis, 
o ypač amerikiečiai domisi ekspedicijos darbais ir 
Jungtinių Valstybių prezidentas Hoover'is per radio 
tyrinėtojus sveikino. 

Dabar jau nėra jokios abejonės, kad aplinkui 
pietų ašigalį plati sniegu .ir ledais apklota aukštu- 
ma, kuria eina 4 kilometrų aukščio kalnagubrys. 
Dabartiniū laiku ten net esą nelabai šalta, nes tik 
iki 8 laipsnių šalčio. Sios ekspedicijos darbai mok- 
slui be abejo bus labai naudingi ir gal padės išsprę- 
sti daug nesuprantamų iki šiol gamtos ir klimato 
reiškinių. 


Remarkas rašąs antrą knygą. Londono 
„Obserwer'io“ redaktoriui Remarkas pareiškęs, kad 
manąs parašyti antrą „knygą, kuri, tur būt, bus ir 
paskutinė. Čia jis paliesiąs klausimą: kaip sunkiai 
karta, pergyvenusi karą, prisitaikina prie naujų gyve- 
nimo sąlygų. Be to dar Remarkas pareiškęs, kad jo 
pirmos knygos didvyrio karo nuotykiai esą — išsky- 
rus mirtį —jo paties pergyvenimai. 

Puskarininkas Himelštosas gyvena dar ir yra 
pašto valdininku. (Galima įsivaizduoti, kaip jautėsi - 
Himelštosas, skaitydamas Remarko knygoj apie sa- 
ve karčią tiesą!). | 

Kaip minėjome, Remarkas rašysiąs antrą kny- 
gą. Sąryšy su tuomi, vienas prancūzų laikraštis pra- 
neša, kad ši nauja knyga, nors dar neparašyta, bet 
jau tapo parduota. Amerikos spaudos koncernui 
United Press Remarkas pardavė visas savo naujos 
knygos teises už sumelę pusę milijono dol., t. y. už 
5 milij. lity. 

Naujas Remarko veikalas pirmiau pasirodys 
Amerikoj, vėliau gi ir kitose šalyse. Bet kas žino, 
ar tik po nepaprasto pirmos Remarko knygos pasi- 
sekimo (1!/2 milijono egz. įvairiose pasaulio šalyse), 
tiesą pasakius pilnai užtarnauto, antras Remarko 
veikalas mūsų neapvils. Taip paprastai būna su da- 
lykais, kurie per daug karštai laukiami ir per daug 
jau iš anksto reklamuojami... 


Redakcijos atsakymai. 


Ukininkui, Girdėjusiam ir mačiusiam, 
Perkūnui. Dėkojame už korespondencijas. Prašo- 
me rašyti ir toliau. Rašykite tik be smulkmenų ir 
nurodykite faktus, galinčius sujdominti netik jūsu 
apylinkę, bet ir plačiąją visuomenę. Sąlyga: rašykite 
aiškiai, švariai ir ne per plačiai. 

Redakcija pasilieka sau teisę korespondencijas 
trumpinti, nes vietos laikraštyje mažai teturime. 


SKELBIMAS. 


VISUOTINIS METINIS 
LIETUVIŲ MOKYTOJŲ SĄJUNGOS 


narių 


Susivažiavimas 


Šaukiamas Š. m. 31 d. 8 val. rytą Vilniuje 
Vytauto Didžiojo gimnazijos salėje. 


Dienotvarkė bus paskelbta vėliau. 


Asmens, kurie turi paruošę ar paruoš Susiva- 
žiavimui referatų, malonės apie jų turinį pranešti 
Valdybai bent savaitę prieš Susivažiavimą (Adresas: 
Didžioji, 2 but. 2). 

VALDYBA. 


Leidėjas ir atsakomasis redaktorius Jonas Murinas. 


„ZORZOS“ Spaustuvė, Vilniuje. 


